CELEX: 22013D0067
Language: sl
Date: 2013-05-03 00:00:00
Title: Sklep Skupnega odbora EGP št. 67/2013 z dne 3. maja 2013 o spremembi Priloge II (Tehnični predpisi, standardi, preskušanje in certificiranje) k Sporazumu EGP

31.10.2013   
            
            
               SL
            
            
               Uradni list Evropske unije
            
            
               L 291/24
            
         SKLEP SKUPNEGA ODBORA EGP
   št. 67/2013
   z dne 3. maja 2013
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Direktivo 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (1) je treba vključiti v Sporazum EGP.
            
         
               (2)
            
            
               Delegirano direktivo Komisije 2012/50/EU z dne 10. oktobra 2012 o spremembi Priloge III k Direktivi 2011/65/EU Evropskega parlamenta in Sveta glede izjem pri uporabi svinca zaradi prilagoditve tehničnemu napredku (2) je treba vključiti v Sporazum EGP.
            
         
               (3)
            
            
               Delegirano direktivo Komisije 2012/51/EU z dne 10. oktobra 2012 o spremembi Priloge III k Direktivi 2011/65/EU Evropskega parlamenta in Sveta glede izjem pri uporabi kadmija zaradi prilagoditve tehničnemu napredku (3) je treba vključiti v Sporazum EGP.
            
         
               (4)
            
            
               Direktiva 2011/65/EU razveljavlja Direktivo 2002/95/ES Evropskega parlamenta in Sveta (4), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (5)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 12q (Direktiva 2002/95/ES Evropskega parlamenta in Sveta) v poglavju XV Priloge II k Sporazumu EGP se nadomesti z naslednjim:
   „32011 L 0065: Direktiva 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (UL L 174, 1.7.2011, str. 88), kakor jo spreminjata.
   
               —
            
            
               
                  32012 L 0050: Delegirana direktiva Komisije 2012/50/EU z dne 10. oktobra 2012 (UL L 348, 18.12.2012, str. 16),
            
         
               —
            
            
               
                  32012 L 0051: Delegirana direktiva Komisije 2012/51/EU z dne 10. oktobra 2012 (UL L 348, 18.12.2012, str. 18).“
            
         Člen 2
   Besedila Direktive 2011/65/EU in delegiranih direktiv 2012/50/EU in 2012/51/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati 4. maja 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 3. maja 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 174, 1.7.2011, str. 88.
   
      (2)  UL L 348, 18.12.2012, str. 16.
   
      (3)  UL L 348, 18.12.2012, str. 18.
   
      (4)  UL L 37, 13.2.2003, str. 19.
   
      (5)  Navedena ni nobena ustavna zahteva.